
Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя, на условията залегнали в Техническата спецификация и изискванията за оформяне на Техническото предложение, както и такива съдържащи в себе си записи, от които може да се заключи, че не обезпечават изпълнението на поръчката, изразяващи се в: краен резултат, различен от целения с настоящата поръчка; посочване на дейности и/или методи, които си противоречат и при прилагането им би било невъзможно постигането на крайния резултат; представяне на Организация за изпълнение на дейностите, в т.ч. технология и етапност на изпълнение, които съдържат противоречия и/или разминавания с приложените Линеен календарен график и/или диаграма на работната ръка (неподлежащи на оценка).
Настоящата обществена поръчка ще бъде възложена по критерий: „оптимално съотношение качество/цена“. Допуснатите до оценка оферти на участниците ще бъдат оценявани въз основа на методика за определяне на комплексна оценка, изчислена на база на включените показатели в нея, като на първо място се класира офертата с най-висока комплексна оценка. 
1. Показатели за оценяване:
А) ТЕХНИЧЕСКИ ПОКАЗАТЕЛ (ТП) – Оценява предложените организация и начин на изпълнение на строителството и е с относителна тежест 50 %;
Б) ФИНАНСОВ ПОКАЗАТЕЛ (ФП) – Оценява предложената от участника цена за изпълнение на поръчката и е с относителна тежест 50 %.
Комплексната оценка (КО) на офертата на участник се изчислява по следната формула: КО = ТП + ФП
Максималната възможна стойност на КО е 100 точки!
А) ТЕХНИЧЕСКИ ПОКАЗАТЕЛ (ТП) – Оценява се посочената организация на работа, както и начинът, по който ще бъдат изпълнени строителните работи. Офертите, които отговарят на изискванията на възложителя, се оценяват по четиристепенна скала за оценка, като в зависимост от качеството на даденото предложение, на съответния участник му се присъждат съответно 30, 35, 40 или 50 точки. В таблицата по-долу са дадени пояснения за условията, при които дадена оферта получава оценка съответно 30, 35, 40 или 50 точки.
Включването на предложената от участника организация на работа като показател за оценка цели да се оцени ефективността при изпълнението на строителните работи и управлението на човешките ресурси, ангажирани в процеса. В този смисъл, от една страна е важно участниците да демонстрират, че при изпълнение на строителството ще осъществяват адекватен вътрешен контрол, които ще осигури качествено и срочно завършване на работата. 
От друга страна пък посочената последователност и взаимообвързаност между отделните строителни дейности би позволила на възложителя да добие представа за начина на изпълнение на поръчката и да оцени каква е вероятността за възникване на негативни последици спрямо социалната и околната среда и нейните компоненти.

	Предложената от участника организация за изпълнението на поръчката удовлетворява минималните изисквания на възложителя, а именно:
· участникът е предложил организация за изпълнение на строителството, посочил е разпределението на задълженията и отговорностите на отделните ключови експерти, мобилизацията на предвидените техника и механизация и е представил методите за осъществяване на комуникацията и координацията с възложителя;
· участникът е представил линеен график за изпълнение на поръчката, заедно с диаграма на работната ръка, като за всяка дейност са дефинирани необходимите ресурси за нейното изпълнение.

	Предложената от участника организация за изпълнението на поръчката удовлетворява минималните изисквания на възложителя, като в допълнение е налице едно от посочените по-долу надграждащи обстоятелства:
1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа ще гарантират качественото и срочно изпълнение на поръчката;
2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;
3. Предложени са конкретни методи и механизми, чрез които да се елиминира или минимизира негативното проявление спрямо социалната и околна среда и нейните компоненти.

	Предложената от участника организация за изпълнението на поръчката удовлетворява минималните изисквания на възложителя, като в допълнение са налице две от посочените по-долу надграждащи обстоятелства:
1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа ще гарантират качественото и срочно изпълнение на поръчката;
2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;
3. Предложени са конкретни методи и механизми, чрез които да се елиминира или минимизира негативното проявление спрямо социалната и околна среда и нейните компоненти.

	Предложената от участника организация за изпълнението на поръчката удовлетворява минималните изисквания на възложителя, като в допълнение са налице всяко едно от посочените по-долу надграждащи обстоятелства:
1. Демонстрираната последователност на отделните строителни дейности и посочената взаимообвързаност между конкретните работи при изпълнение на строителството обосновават и спомагат за навременното и качествено постигане на целените резултати. Представени са конкретни аргументи (силните и положителни страни) как предложената организация и начин на работа ще гарантират качественото и срочно изпълнение на поръчката;
2. Предложени са мерки за вътрешен контрол и механизми за осигуряване на качество по време на изпълнението на строителството, които обосновават и пораждат увереност в точното и навременно изпълнение на поръчката;
3. Предложени са конкретни методи и механизми, чрез които да се елиминира или минимизира негативното проявление спрямо социалната и околна среда и нейните компоненти.

Възложителят ще приеме, че съответното предложение обосновава „навременното и качествено постигане на целените резултати“, съответно гарантира „качественото и срочно изпълнение на поръчката“, когато предложената последователност на отделните строителни дейности и посочената взаимообвързаност между конкретните работи, съответно организация и начин на работа, отчитат изискванията на възложителя, както и спецификата на обекта и отговарят на конкретните изисквания от техническите спецификации и нормативните разпоредби, приложими към изпълнението на предмета на поръчката.
За целите на настоящата методика „обосновава“ означава обяснение за приложимостта и полезността на предложените дейности/мерки при изпълнението на поръчката.
Под „конкретно“ следва да се разбира описание, което не се ограничава единствено до схематично изброяване на силните и положителни страни на предложената организация и начин на работа, а са добавени пояснения, касаещи връзката между предвидените отделни строителни дейности и мерки при изпълнение на поръчката и целеният краен резултат.
Под „конкретни методи и механизми“ следва да се разбират методи и механизми, свързани с реалното им приложение при изпълнение на строителството, предмет на поръчката, а не с такива, които са общо приложими в строителния процес.
Б) ФИНАНСОВ ПОКАЗАТЕЛ (ФП) – Оценява се предложена от участника обща крайна цена за изпълнение на поръчката. Максимално възможната оценка е 50 точки, като оценката по показателя се изчислява по формулата: ФП = (Цmin / Цi) х 50, където:
Цmin е най-ниската предложена от Участник цена за изпълнение на поръчката, формирана от сборът на предложените цени за изпълнение на отделните СМР;
Цi е предложената от Участник(i) цена за изпълнение на поръчката, формирана от сборът на предложените цени за изпълнение на отделните СМР.
От участие в процедурата ще се отстранява участник, предложил цена за изпълнение на определена дейност, която е по-висока от посочената от възложителя максимална стойност за съответния подобект (улица).
Ценовите предложения на участниците не трябва да надхвърлят посочените максимални стойности за извършване на дейностите (подобектите), които са предмет на обществената поръчка. От участие в процедурата ще бъдат отстранявани участници, чиито ценови предложения надхвърлят:
- 275 400 лева без ДДС – за рехабилитация на ул. „Иван Вазов“;
- 129 600 лева без ДДС – за рехабилитация на ул. „Гео Милев“;
- 266 567,30 лева без ДДС – за рехабилитация на ул. „Славци“ (участък 1);
- 89 100 лева без ДДС – за рехабилитация на ул. „Сергей Румянцев“;
- 70 175,68 лева без ДДС – за рехабилитация на ул. „Панайот Хитов“;
- 85 335,08 лева без ДДС – за рехабилитация на ул. „Манджерин“;	
- 100 606 лева без ДДС – за рехабилитация на ул. „Стефан Стамболов“;		
- Непредвидени разходи за изпълнение на строителството – 8 293 лева без ДДС.

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.
След като всяка оферта е била оценена съобразно посочената Методика за определяне на комплексна оценка, комисията класира участниците по степента на съответствие на офертите им с предварително обявените от възложителя условия, като на първо място бива класиран участникът получил най-висока комплексна оценка. 
Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени по реда посочен в чл. 58, ал. 2 от ППЗОП. 
Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с чл. 58, ал. 2 от ППЗОП.





